Թվում է, որ հետեւյալ արձանագրությունը նվիրված է սրանց մերձավոր Վախտանգին: «Աստծու կամքով ես՝ Սմբատի որդի Վախտանգս, Հիսուս Քրիստոսի ծառաս եւ իմ ամուսինը՝ Քրիստոսի աղախին Հանան, միաբանեցինք Դադի վանքի հետ, մեր ժառանգությունից՝ սկսած Չիչխա ձորի բերդից մինչեւ Խոգենակի այգին, տվեցինք վանքին, արեցինք նվերներ, մեծ ծախսով ու մեծ հույսով կանգնեցրինք մի մեծ խաչ: Մենք բնակիչներս, Տեր Գրիգորիսը եւ միաբաններս, սահմանեցինք բոլոր եկեղեցիներում Հովհաննես Նանայի, Վարդանանց Վախտանգի տոներին երկու օր ժամասացություն կատարել: Արդ, ով ընծաները եւ ունեցվածքը խլի սուրբ վանքից կամ խափանի ժամասացությունը, ՅԺԸ (318) հայրապետների կողմից նզովվի եւ մեր մեղքերի նետերը դառնա»: